ગાંધીનગરઃ સુપ્રીમ કોર્ટે આપેલા આદેશના પગલે રાજકીય પક્ષો, ચૂંટણીના ઉમેદવારો સંગઠનો કે વ્યક્તિ દ્વારા રાજકીય પ્રકારની જાહેરાતો કે જાહેરખબર કરતાં પહેલાં મંજૂરી લેવી ફરજિયાત કરી દેવાઈ છે. ટી. વી. કેબલ નેટવર્ક, રેડીયો અને સોશિયલ મીડિયામાં જાહેરખબર કે જાહેરાત પ્રસારિત કરતાં પહેલાં રાજકીય પક્ષ કે સંગઠને રાજ્ય કક્ષાએ તેમજ જિલ્લા કક્ષાએ રચાયેલ મીડિયા સર્ટિફિકેશન એન્ડ મોનિટરિંગ કમિટી સમક્ષ મંજૂરી મેળવવી ફરજિયાત રહેશે.